กลุ่มพลังงานร่วง! เซ่นราคาน้ำมัน WTI ทรุด 5% หลุด 72 เหรียญ
กลุ่มพลังงานร่วง! ตามทิสทางราคาน้ำมัน WTI ทรุดเกือบ 5% หลุด 72 เหรียญเมื่อคืน ท่ามกลางความวิตกเกี่ยวกับการขยายตัวของเศรษฐกิจจีน ซึ่งจะกระทบต่อความต้องการใช้น้ำมัน
หุ้นกลุ่มพลังงานกอดคอร่วง ไปตามทิสทางราคาน้ำมัน WTI ทรุดเกือบ 5% หลุด 72 เหรียญเมื่อคืนนี้
3 พ.ค. 2566

ผู้สื่อข่าวรายงานว่า วันนี้ (3 พ.ค. 66) ราคาหุ้นกลุ่มพลังงานบนกระดานต่างปรับตัวลงกันทั่วหน้าในช่วงเวลา 10:18 น.  ไปในทิสทางเดียวกับราคาน้ำ WTI ทรุดเกือบ 5% เมื่อคืนนี้ นำโดย บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นอยู่ที่ระดับ 144.50 บาท ลบไป 4 บาท หรือ 2.69% สูงสุดที่ระดับ 147 บาท ต่ำสุดที่ระดับ 143.50 บาท ด้วยมูลค่าการซื้อขาย 624.94 ล้านบาท
บริษัท ปตท. จำกัด (มหาชน) หรือ PTT ราคาหุ้นอยู่ที่ระดับ 30.75 บาท ลบไป 0.25 บาท หรือ 0.81% สูงสุดที่ระดับ 30.75 บาท ต่ำสุดที่ระดับ 30.50 บาท ด้วยมูลค่าการซื้อขาย 287.51 ล้านบาท
บริษัท ไทยออยล์ จำกัด (มหาชน) หรือ TOP ราคาหุ้นอยู่ที่ระดับ 45.25 บาท ลบไป 1.75 บาท หรือ 3.72% สูงสุดที่ระดับ 45.25 บาท ต่ำสุดที่ระดับ 44.75 บาท ด้วยมูลค่าการซื้อขาย 266.30 ล้านบาท
บริษัท พีทีที โกลบอล เคมิคอล จำกัด (มหาชน) หรือ PTTGC ราคาหุ้นอยู่ที่ระดับ 40.25 บาท ลบไป 1 บาท หรือ 2.42% สูงสุดที่ระดับ 40.75 บาท ต่ำสุดที่ระดับ 40 บาท ด้วยมูลค่าการซื้อขาย 150.21 ล้านบาท
บริษัท ไออาร์พีซี จำกัด (มหาชน) หรือ IRPC ราคาหุ้นอยู่ที่ระดับ 2.30 บาท ลบไป 0.08 บาท หรือ 3.36% สูงสุดที่ระดับ 2.36 บาท ต่ำสุดที่ระดับ 2.28 บาท ด้วยมูลค่าการซื้อขาย 30.04 ล้านบาท
บริษัท บางจาก คอร์ปอเรชั่น จำกัด (มหาชน) หรือ BCP ราคาหุ้นอยู่ที่ระดับ 29 บาท ลบไป 0.75 บาท หรือ 2.52% สูงสุดที่ระดับ 29.75 บาท ต่ำสุดที่ระดับ 29 บาท ด้วยมูลค่าการซื้อขาย 58.03 ล้านบาท
บริษัท เอสโซ่ (ประเทศไทย) จำกัด (มหาชน) หรือ ESSO ราคาหุ้นอยู่ที่ระดับ 8.20 บาท ลบไป 0.15 บาท หรือ 1.80% สูงสุดที่ระดับ 8.30 บาท ต่ำสุดที่ระดับ 8.20 บาท ด้วยมูลค่าการซื้อขาย 15.95 ล้านบาท
บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ราคาหุ้นอยู่ที่ระดับ 9.55 บาท ลบไป 0.35 บาท หรือ 3.54% สูงสุดที่ระดับ 9.70 บาท ต่ำสุดที่ระดับ 9.50 บาท ด้วยมูลค่าการซื้อขาย 29.03 ล้านบาท
สำหรับราคาหุ้นกลุ่มพลังงานปรับตัวลงหนักไปในทิศทางสัญญาน้ำมันดิบ WTI ดิ่งลงอย่างต่อเนื่อง โดยทรุดตัวลงเกือบ 5% หลุดระดับ 72 ดอลลาร์วานนี้ ท่ามกลางความวิตกเกี่ยวกับการขยายตัวของเศรษฐกิจจีน ซึ่งจะกระทบต่อความต้องการใช้น้ำมัน
ทั้งนี้ ข้อมูล ณ เวลา 23:58 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมิ.ย. ซึ่งมีการซื้อขายที่ตลาด NYMEX ลบ 3.72 ดอลลาร์ หรือ 4.90% สู่ระดับ 71.94 ดอลลาร์/บาร์เรล
สำนักงานสถิติแห่งชาติจีน (NBS) รายงานว่า ดัชนีผู้จัดการฝ่ายจัดซื้อ (PMI) ภาคการผลิตอยู่ที่ระดับ 49.2 ในเดือนเม.ย. ต่ำกว่าตัวเลขคาดการณ์ของนักวิเคราะห์ที่ระดับ 51.4 จากระดับ 51.9 ในเดือนมี.ค. ขณะที่ดัชนี PMI อยู่ต่ำกว่าระดับ 50 ซึ่งบ่งชี้ภาวะหดตัวของภาคการผลิตของจีน โดยเป็นการหดตัวครั้งแรกนับตั้งแต่เดือนธ.ค.2565
นอกจากนี้ ราคาน้ำมันถูกกดดันจากการที่รัสเซียระบุว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ยังไม่มีแนวโน้มปรับลดกำลังการผลิตเพิ่มเติม
ด้าน นายอเล็กซานเดอร์ โนวัค รองนายกรัฐมนตรีรัสเซีย กล่าวว่า กลุ่มโอเปกพลัสยังไม่เห็นความจำเป็นในการปรับลดกำลังการผลิตน้ำมันเพิ่มเติมในขณะนี้ พร้อมกับนักลงทุนจับตาการเปิดเผยสต็อกน้ำมันดิบของสถาบันปิโตรเลียมอเมริกา (API) ในวันนี้ ก่อนที่สำนักงานสารสนเทศด้านการพลังงานของรัฐบาลสหรัฐ (EIA) จะเปิดเผยข้อมูลในวันนี้